open-index/open-wikipedia-markdown huggingface dataset:
Inger Lise Hansen (billedkunstner)

**Inger Lise Hansen** (født 15. april 1963 i Trondheim) er en norsk billedkunstner som arbeider med eksperimentell film og animasjon. Hun er utdannet ved North East London Polytechnic (1989), Central Saint Martin’s College of Art and Design (1991) og har en mastergrad i Fine Arts Filmmaking fra San Fransisco Art Institute (1996).

Hennes arbeider har vært vist ved blant annet Tate Modern, Institute of Contemporary Arts og Gasworks Gallery i London, Gallerie National du Jeu de Paume og Centre Pompidou i Paris og Moderna Museet i Stockholm, Fotogalleriet i Oslo og Trafo kunsthall i Asker, og på diverse filmfestivaler, blant annet ved Oslo International Film Festival, International Film Festival Rotterdam og Hiroshima Animation Festival.

Hansen har mottatt en rekke internasjonale priser for sine filmer, blant annet Mikeldi d’Oro for animasjon ved Bilbao kort- og dokumentarfilmfestival (Hus) og Peter Wilde Award for den mest teknisk innovative film ved Ann Arbor International Film Festival (Adrift).

I 2003 var hun med på å starte Atopia, en kunstnerdrevet stiftelse med fokus på film- og videokunst.

## Filmografi
*1991: Tilt
*1993: Talking to a Stone
*1995: Static
*1998: Hus
*2001: Triptych
*2004: Adrift
*2004: Here After
*2006: Proximity
*2007: Casting the Shadows
*2009: Parallax
*2010: Travelling Fields
*2018: Tåke

## Referanser

## Eksterne lenker
*
Elin Már Øyen Vister

**Elin Már Øyen Vister** (født 30. juni 1976 i Oslo) er en norsk kunstner og komponist bosatt på Røst i Lofoten/Lofuohta, født og oppvokst på Veitvet i Groruddalen, Oslo. Hens foreldre er fra Møre / Trøndelag og Hedemark/Østfold traktene. Hen er også kjent som en av pionerene innafor klubbmusikken; og har hatt radio program på NRK P3, Radio Nova og på britiske som DJ Sunshine. 

Hen har en Master i billedkunst fra Kunsthøgskolen i Bergen og en master i lydkunst fra KUNO programmet Nordic Sound Art tilknytta KIT i Trondheim/Tråante. 

Øyen Vister er en multikunstner som skaper sanselige arbeider og jobber med feltopptak, fler kanals lydinstallasjon, eksperimentell musikk og komposisjon, tekst og performance, skulptur og organisk materiale. Hen skaper ofte kunstneriske vandringer; sosiale koreografier som sender publikum ut av galleri rommet og inn i det offentlige rom - naturen.

Hen jobber med å dekonstruere og presentere alternativer til normativitet, nasjonalstaters selv-bilde og patriarkatets strukturelle makt overgrep i fortid og nåtid i sine arbeider. Mangfoldsbegrepet; biologisk, kjønna og kulturelt står sentralt i hens kunstneriske utforskning.

Hen lar seg inspirere av skeiv, øko-feministisk, urfolksmetode og perspektiver

Hen har siden 2009 arbeidet med det kunstneriske forskningsprosjektet Soundscape Røst.

Soundscape Røst har utvikla er en saktegående og stedsspesifikk kunstnerisk forskning som lytter til hvordan natur-kultur landskap og naturområder endrer seg som et resultat av klimaendringer og tap av bio-mangfold, og som undersøker hvordan sosialpolitiske føringer i samfunnet kan påvirke klangendringer i lokale lydlandskap. Soundscape Røst driver også “lydarkeologi” og søker etter Røsts lydlige natur- og kulturhistorie opp gjennom tidene gjennom muntlige fortellinger, bøker, artikler, kunst, bilder og film i arkiver. 

Øyen Vister har en lyttende kunstnerisk metode inspirert av Pauline Oliveros Deep Listening estetiske filosofi og praksis.

I 2012 grunnla hen Røst AIR,  en gjesteatelié ordning, fellesverksted og arrangør som holder til på Skomvær Fyr i sommersesongen og på Røstlandet. Røst AIR har vært samdrevet med en rekke kunstnere siden første sesong, sommeren 2013.

## Filmografi
* The Act of Killing (2012)

## Referanser


## Eksterne lenker
* Elin Már Øyen Vister hjemmeside
* En kunstners livprosjekt (Røster.no)
* Røst AIR hjemmeside
* Soundscape Røst 
* Ubehaget i naturen, Kunstkritikk, Oktober, 2021 
* Klagesang til fuglefjellet som mista stemmen, Kulturstripa, NRK P2, 30.09.21 
* Periskop, 2018
* Stemmen fra Havgapet, Ekko, NRK P2, 17.8.17 
* Fuglenes Røst, Harvest 2016 
* Stemmen fra Havgapet, Klassekampen, 2016
Margrethe Pettersen

**Margrethe Iren Pettersen** (født 1977) er norsk samisk samtidskunstner. Hun arbeider prosessbasert og bruker fysiske områder og steder som et utgangspunkt for sitt arbeid. Hennes samiske røtter og den muntlige tradisjon for kunnskapsproduksjon i Nord-Norge er temaer som dukker opp i hennes prosjekter og forskning.

## Bakgrunn
Hun var en av grunnleggerne av Verksted Mandelbrot i Oslo og Kurant, Atelierfellesskap i Tromsø. Pettersen er utdannet blomsterdekoratør, hun har et toårig diplom i billedkunst fra Strykejernet Kunstskole i Oslo og en bachelor i samtidskunst fra Tromsø Academy of Contemporary Art, med vekt på natur-kultur, det stedsspesifikke og identitetspolitikk (2010). Hun er i dag en av masterstudentene ved Kunsthøgskolen i Oslo gjennom det spesialiserte programmet MFA Art & Public Space (2018). Hun er representert gjennom prosjekter som Dark Ecology og SALT.

## Referanser
Camille Norment

**Camille Norment** (født 1970 i Silver Spring, Maryland) er en Oslo-basert amerikansk multimedia-kunstner som arbeider med lyd, installasjon, skulptur, tegning, performance, og video.  

Norment jobber i tillegg som musiker og komponist. Hun opptrer med Vegar Vårdal og Håvard Skaset i Camille Norment Trio. Norment ble annonsert som årets Festspillkunstner av Bergen Kunsthall i 2023. 

Norment har studert interaktive teknologier ved New York University og litteraturvitenskap samt kunsthistorie ved University of Michigan. 

I 2015 fikk hun i oppdrag av OCA å være Norges representant i den Nordiske Paviljongen i Veneziabiennalen, hvor hun presenterte verket «*Rapture*». 

Norment har utført flere bestillingsverk i offentlig rom, blant annet lydinstallasjonen «*Within the Tol*l», 2011 for Henie Onstad Kunstsenter. 

I 2017 var Camille Norment aktuell med separatutstilling ved Oslo Kunstforening. Utstillingen var hennes første separatutstilling i Norge.

## Offentlige verk
* «Within the Toll», 2011, Henie Onstad Kunstsenter

## Referanser


## Eksterne lenker
* 
*
Opel Combo

**Opel Combo** er en liten varebil fra bilprodusenten Opel. Den kommer i flere modeller: To lengder, to ulike motorvarianter og kan laste inntil 1 tonn nyttelast. I Norge er den populær som toseters varevogn som kan registreres som varebil klasse 2 med grønne skilt.

## Se også
* Kjennemerke for motorkjøretøy i Norge
Ben Shapiro

**Benjamin Aaron Shapiro** (født 1984) er en amerikansk konservativ politisk kommentator, forfatter, jurist og talkshow-vert. 

Shapiro studerte ved University of California og Harvard Law School. Han har skrevet flere politiske bøker, vært redaktør for det høyreorienterte Breitbart News og er sjefredaktør for det konservative nyhetsnettstedet *[[The Daily Wire]]*.

## Tidlig liv
Shapiro ble født i Los Angeles, California, i en konservativ jødisk familie med russisk-jødiske og litauisk-jødiske aner. Da han var 9 år gammel gikk familien hans over til ortodoks jødedom.

## Karriere
Shapiro ble interessert i politikk i ung alder og hadde i en alder av 21 år skrevet to bøker.

Shapiro er abortmotstander og tilhenger av dødsstraff. Han mener transpersoner lider av psykiske lidelser.

### ''The Ben Shapiro Show''
*The Ben Shapiro Show* er en daglig konservativ politisk podkast og radioprogram produsert av *The Daily Wire*, ledet av Ben Shapiro. Podkasten ble lansert i september 2015. Per mars 2019 er *The Ben Shapiro Show* rangert av Podtrac som den nest mest populære podkasten i USA. Programmet består av en månedlig *Sunday Special,* der Shapiro tar med en gjest for å snakke om et populært/kontroversielt tema.

## Bibliografi
* 2004: *Brainwashed: How Universities Indoctrinate America's Youth*
* 2005: *Porn Generation: How Social Liberalism Is Corrupting Our Future*
* 2008: *Project President: Bad Hair and Botox on the Road to the White House*
* 2011: *Primetime Propaganda: The True Hollywood Story of How the Left Took Over Your TV*
* 2013: *Bullies: How the Left's Culture of Fear and Intimidation Silences Americans*
* 2014: *The People Vs. Barack Obama: The Criminal Case Against the Obama Administration*
* 2014: *The Left's Phantom Wars*
* 2014: *A Moral Universe Torn Apart*
* 2015: *What's Fair and Other Short Stories*
* 2016: *True Allegiance*
* 2017: *Evil in America*
* 2017: *The Establishment Is Dead: The Rise and Election of Donald Trump*
* 2019: *The Right Side of History: How Reason and Moral Purpose Made the West Great*

## Referanser


## Eksterne lenker
* 
* 
*
Midtlæger kraftverk

**Midtlæger kraftverk** er et vannkraftverk ved Haukelitunnelen i Ullensvang kommune i Vestland.

Det utnytter et fall på 153 meter fra Kaldevatnet til Votna. Det inngår i Røldal-Suldal kraftanlegget.

Installert effekt er 3,5 MW fra en francisturbin Årsproduksjon er 13,7 GWh.

Småkraft har stått for byggingen på oppdrag for Hydro Energi. Statkraft har en liten eierandel.

## Referanser


## Kilder
* 
* NVE vannkraftdatabase
*Norsk Hydro (arkiv)
*Statkraft 
* Lyse Energi
Theodore Melfi

**Theodore Melfi** (født i Brooklyn i New York i USA) er en amerikansk manusforfatter, filmregissør og filmprodusent. Han er best kjent for regidebuten *[[St. Vincent (film)|St. Vincent]]* med Bill Murray i hovedrollen, og *[[Hidden Figures]]*, om de tre kvinnene som stod bak oppskytingen av romfartøyet som fikk astronaut John Glenn til å bli første amerikaner i bane rundt jorden. For arbeidet med *Hidden Figures* ble han nominert til Oscar for beste filmatisering og Oscar for beste film under den 89. Oscar-utdelingen.

## Filmografi

## Referanser


## Eksterne lenker
*
Viktorija Jovanovska

**Viktorija Jovanovska** (født 11. juli 2000) er en makedonsk langrennsløper.

Hun deltok for landet sitt i Ski-VM 2017 i Lahtis, der hun ble nummer 99 på sprinten. 

## Referanser


## Eksterne lenker
*
Ana Tsvetanovska

**Ana Tsvetanovska** (makedonsk: Ана Цветановска, født 6. desember 2000) er en makedonsk langrennsløper.

Hun deltok for landet sitt under Ski-VM 2017 i Lahtis, der hun ble nummer 100 på sprinten. 

Under Vinter-OL 2022 i Beijing, ble hun nummer 95 på 10 kilometer klassisk intervallstart. 

## Referanser


## Eksterne lenker
*
Victoria Manica

**Victoria Manica** (født 15. august 1999) er en moldovsk langrennsløper.

Hun deltok for landet sitt under Ski-VM 2017 i Lahtis, der hun ble nummer 102 på sprinten. 

## Referanser


## Eksterne lenker
*
Ringheim kraftverk

**Ringheim kraftverk** er et vannkraftverk i Voss kommune i Vestland.

Det er et elvekraftverk som utnytter et fall på 175 meter i Grevleselvi.

Installert effekt er 37 kW fra en peltonturbin. Årsproduksjon er 0,13 GWh.

## Referanser


## Kilder
* 
* NVE vannkraftdatabase
*Sofienlund
Eidsland 1 kraftverk

**Eidsland 1 kraftverk** er et vannkraftverk ved Eidsfjorden i Vaksdal kommune i Vestland.

Det utnytter et fall på 123 meter fra Dalatjørni til sjøen.

Installert effekt er 480 kW fra 3 peltonturbiner. Årsproduksjon er 2,8 GWh.

## Referanser


## Kilder
* 
* NVE vannkraftdatabase
*Sofienlund

## Eksterne lenker
* Hordaland Rørteknikk AS om byggingen
Bessie Coleman

**Elizabeth «Bessie» Coleman** (født 26. januar 1892 i Atlanta, Texas, død 30. april 1926 i Jacksonville, Florida) var en amerikansk flypioner.

Etter å startet som bomullsplukker og vaskehjelp i de amerikanske Sørstater ble hun pioner i flygningens tidlige historie. Hun flyttet til Chicago hvor hun tok et kurs i manikyr, fikk arbeide i en frisørsalong og deretter et bedre betalt arbeide som sjef på en chilibar.

Inspirert av blant Anna Harriet Quimbys spektakulære flygning over den Engelske kanal bestemte hun seg for å lære å fly. Da ingen flyskole i USA ville ta imot henne som elev, studerte hun fransk på en kveldsskole og reiste deretter til det mer liberale Frankrike.

Etter syv måneder på *Ecole D'Aviation des Freres Caudron* i Le Cretoy fikk hun det første flysertifikat, som noen gang er utstedt til en afroamerikansk kvinne av *[[Fédération aéronautique internationale|Fédération Aéronautique Internasjonale.]]*

For å tjene penge til flyveskole for fargede kvinner i USA, som hun drømte om, ble hun kunstflyver og ga oppvisninger i samme slag som luftbårne sirkuskunster de såkalte *barnstormer*..

## Referanser
Pseudataenius

* Se systematisk inndeling

***Pseudataenius*** er en slekt av biller som hører til familien skarabider (Scarabaeidae).

## Utseende
Små (4-5 millimeter), avlange, brunlige gjødselbiller. Kroppsomrisset er litt innskåret mellom pronotum og dekkvingene. Hodet er bredt og skovlformet, med tydelig rand og en liten innbuktning i midten foran. Pronotum er avrundet, fint punktert hos hannen og mye grovere hos hunnen. Denne slekten har forholdsvis slanke bein, ikke kraftige gravebein som mange andre gjødselbiller. Dekkvingene har markerte punktrader (lengdefurer) og er jevnbrede.

## Levevis
Lite er kjent om biologien til disse billene bortsett fra at de voksne billene gjerne kommer til lys om natten.

## Utbredelse
Slekten er utbredt i østlige og sentrale deler av USA.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Eupariini Schmidt, 1910 
******* Slekten *Pseudataenius* Brown, 1927
******** *[[Pseudataenius contortus]]* Cartwright, 1974 - østlige USA
******** *[[Pseudataenius socialis]]* (Horn, 1871) - sentrale USA

## Kilder
* Generic Guide to New World Scarab Beetles - *Euparixia* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Eupariini/Pseudataenius/Pseudataenius.html
* biolib.cz - Oversikt over stammer og slekter

## Eksterne lenker

*
Hans Curt Flemming

**Hans Curt Flemming** (født 30. november i 1886 i Stettin, død 15. februar 1935 i Weingarten, Baden-Württemberg) var tysk kapteinløytnant og luftfartspioner. Fra 1. april 1918 var han stasjonert på luftskipbasen i Tønder som kommandant for stedets nyeste og mest moderne zeppeliner (L 60), inntil den ble ødelagt ved bombardementet 19. juli 1918.

## Liv og virke
### Bakgrunn
Etter realartium arbeidet han et halvt år på et skipsverft i Stettin og begynte i 1907 som sjøkadett i den tyske keiserlige flåte
I 1910 ble han forfremmet til løytnant og 1913 til *Oberleutnant zur See* (premierløytnant).

### Under første verdenskrig
Under Jyllandsslaget i 1916 deltok han ombord på den lette krysseren SMS «Stettin».

I november 1916 ble han sendt på flyskole i Nordholz, hvor sjefsinstruktøren var Hugo Eckener.

I mars 1917 fikk han bevis som luftskipskommandant og ble i juli forfremmet til kapteinløytnant. Han fikk under første verdenskrig tjenestested i Hage, Wittmund, Nordholz, Löwental, Ahlhorn, Tønder, Wildeshausen og Jüterbog ombord i marinens luftskip:

* L 13 fra 17. februar til 28. april 1917. (14 turer)
* L 55 fra 8. september til 20. oktober 1917. (3 turer). Satte høyderekord på 7.650 m (-30 °C)
* L 60  fra 1. april til bombardementet av luftskipbasen i Tønder 19. juli 1918. (18 turer). Deltok blant annet i et bombetokt 12. april 1918.
* SL 22 fra 7. september 1918 til 28. oktober 1918. (3 turer med et forsøkluftskip)

### Pioner i sivil luftfart
I september 1919 satte Hugo Eckener Hans Flemming til å fly LZ 120 fra Bodensee til Friedrichshafen, men 3. juli 1921 måtte han levere luftskipet som krigsskadeerstatning til Italia, hvor det ble omdøpt «Esperia».

I oktober 1924 leverte han også LZ 126 som krigsskadeerstatning til USA, hvor det ble omdøpt til ZR-3 USS «Los Angeles».

Hans Curt fløy 55 turer med LZ 127 Graf Zeppelin, bl.a. i oktober 1928 på den store amerikareise sammen med Hugo Eckener, hvor det ble tilbakelagt 9&nbsp;926 km på 112 timer. I mars 1929 fulgte en tur til Orienten. I august - desember 1929 en jordomflyvning. I mai-juni 1930 den første tur til Sær-Amerika og juli 1931 en tur til Arktis.

Med sterke smerter gjennomførte han sin siste tjenestetid i 1934, men etter en tarmoperasjon døde han senere på sykehuset i Weingarten i en alder av 48 år og ble begravd ved Flughafen Friedrichshafen.

I Nordholz, på flymuseet Aeronauticum finnes effekter etter Hans Curt Flemming.

### Familie
Hans Curt Flemming var sønn av kjøpmann Hermann Flemming og hustru Hedwig Bally fra Stettin. Hans far døde tidlig. Den 4. desember 1919 giftet han seg med Lisa Meister fra badebyen Misdroy (polsk: Międzyzdroje) ved Stettin. 

Hans sønn, Jürgen Flemming (1920-2013) var i årene 1967-1984 borgermester i Friedrichshafen.

## Referanser


## Eksterne lenker
* Kapitänleutnant Hans Kurt Flemming, Zeppelin-museum.dk
* Hans-Curt Flemming – dowódca sterowców, Sedina.pl
Elephastomus

* se Systematisk inndeling

***Elephastomus*** er en slekt av biller som hører til gruppen skarabider (Scarabaeoidea).

## Utseende
Middelsstore (15-24 millimeter), hvelvede, glatte og blanke biller, brungule til rødlig svarte. Antennene er 11-leddete med en tre-leddet kølle. Særlig hannene har ofte et horn i pannen, men ikke horn på pronotum. Beina er kraftige gravebein, dekkvingene har markerte punktstriper.

## Levevis
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

## Utbredelse
Slekten er utbredt i det østlige og sørlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Bolboceratidae Laporte de Castelnau, 1840
***** stammen Bolboceratini Mulsant, 1842
****** Slekten ***Elephastomus*** MacLeay, 1819
******* *[[Elephastomus carnei]]* Krikken, 1976
******* *[[Elephastomus gellarus]]* Carne, 1965
******* *[[Elephastomus howdeni]]* Nikolajev, 1990
******* *[[Elephastomus meraldus]]* Carne, 1965
******* *[[Elephastomus proboscideus]]* (Schreibers, 1802)
******* *[[Elephastomus terraereginae]]* (Blackburn, 1899)

## Kilder
* Carne, P.B. (1965) A revision of the genus *Elephastomus* MacLeay (Coleoptera: Geotrupidae). http://hbs.bishopmuseum.org/fiji/pdf/carne1965.pdf
* Bolboceratidae på Tree of Life Web Service

## Eksterne lenker
* bugguide.net - bildegalleri over nordamerikanske arter
*
Elrey Borge Jeppesen

**Elrey Borge Jeppesen** (født 28. januar 1907 i Lake Charles, Louisiana, død 26. november 1996 i Denver, Colorado) var en amerikansk flyvepioner og pilot ved United Airlines, som i 1934 i Salt Lake City startet produksjon av den lille sorte bok *Pocket Airway Manual*, populært kalt *Jeppesen Maps*, som brukes av piloter overalt i verden. Hans foreldre var innvandrere fra Danmark. Hans far var møbelsnekker.

Jeppesen Terminal i Denver internasjonale lufthavn er oppkalt etter ham.

## Referanser


## Eksterne lenker
* Jeppesen kart, Video https://m.youtube.com/watch?v=reebAs9R3Eo
Eucanthus

* se Systematisk inndeling

***Eucanthus*** er en slekt av biller som hører til gruppen skarabider (Scarabaeoidea).

## Utseende
Middelsstore, hvelvede, glatte og blanke, brunrøde til brunsvarte biller. Antennene er 11-leddete med en tre-leddet kølle. Hannen har gjerne et kort horn i pannen, de kan også ha knøler på thorax. Beina er kraftige gravebein, dekkvingene har markerte punktstriper.

## Levevis
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

## Utbredelse
Slekten er utbredt i Amerika. Dessuten blir to arter fra Australia plassert i denne slekten, men denne plasseringen er usikker.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Bolboceratidae Laporte de Castelnau, 1840
***** stammen Eucanthini Nikolajev, 2002
****** Slekten ***Eucanthus*** Westwood, 1848
******* *[[Eucanthus alutaceus]]* Cartwright, 1974
******* *[[Eucanthus bonariensis]]* (Klug, 1843)
******* *[[Eucanthus felschei]]* Boucomont, 1910
******* *[[Eucanthus greeni]]* Robinson, 1948
******* *[[Eucanthus impressus]]* Howden, 1964
******* *[[Eucanthus lazarus]]* (Fabricius, 1775)
******* *[[Eucanthus mexicanus]]* Howden, 1964
******* *[[Eucanthus subtropicus]]* Howden, 1955

## Kilder
* Bolboceratidae på Tree of Life Web Service

## Eksterne lenker
* bugguide.net - bildegalleri over nordamerikanske arter
*
Ski-VM 2017 – Hopp stor bakke menn kvalifisering

**[[Ski-VM 2017]] – Hopp stor bakke menn kvalifisering** ble avholdt den 1. mars 2017. Ti utøvere var forhåndskvalifisert grunnet plassering i verdenscupen, mens de 40 beste utøverne i kvalifiseringen fikk delta i storbakkerennet påfølgende dag.

## Resultat
Kvalifiseringen startet kl. 18:00.

## Referanser
Aleksandr Jakovlev (flykonstruktør)

**Aleksandr Sergejevitsj Jakovlev** (født 19. mars 1906 –  død 22. august 1989) var sovjetisk flykonstruktør, kjent for å ha grunnlagt av flykonstruktørbedriften Jakovlev.

Aleksandr Jakovlev studerte på det militære luftfartsakademi i Moskva og ble uteksaminert som ingeniør i 1931. Han arbeidet fra 1932 i et konstruksjonsbyrå, som er blitt oppkalt etter ham. I denne stillingen ble han i 1937 utnevnt som sjefsingeniør. I 1948 ble han minister for luftfartsindustrien i Sovjetunionen etter han allerede siden 1940 var vicefolkekommissær for luftfartsindustrien. Før andre verdenskrig deltok han  på flere reiser til utlandet, blant annet til Italia, England og Tyskland, hvor han gjorde seg fortrolig med flyproduksjon. Etter det tyske overfallet på Sovjetunionen arbeidet han samtidig med flytting av flyfabrikkene lenger mot øst (bak Ural), stadig som var leder av sitt konstruksjonsbyrå.

I sine memoarer beskriver Jakovlev sine regelmessige samtaler med Stalin som hadde stor innflytelse på alle aspekter innen den industrielle utvikling. Han gikk helt ned til den minste detalj, spesielt med luftfartsindustrien og utviklingen av kampfly.

Konstruksjonsbyrået Jakovlev utviklet under andre verdenskrig en rekke jagerfly som inngikk i det sovjetiske luftvåpen. Spesielt jagerflyene Jakolev Jak-1, Jakolev Jak-3 og Jakolev Jak-9, men også transportfly som Jakolev Jak-6. I 1945 utviklet byrået det første sovjetiske, jetdrevne militærfly, Jakolev Jak-15, som ble bygget samtidig med MEG-9. Det mest kjente sivile Jak-fly i dag, er Jakolev Jak-42, et tre-motores passasjer mellomdistansefly; men også tallrike oppvisningsfly ble gjennom tiden utviklet av byrået. Alt i alt utviklet Jakovlevs flykonstruksjonsbyrå om lag 100 flytyper.

Jakovlev ble æret med mange æresbevisninger. Han fikk Lenin-prisen seks ganger Stalinprisen og ti ganger Lenin-ordenen. Han fikk også Æreslegionens kors.

Jakovlev var gift med Jekaterina Matvejeva Jakovlev. Han hadde to sønner, Sergej og Aleksandr.

## Referanser
Érica Farías

**Érica Anabella Farías** (født 13. juli 1984 i Buenos Aires) er en argentinsk proffbokser med kallenavnet «La Pantera», som er WBC-mester i super lettvekt og tidligere WBC-mester i lettvekt.

## Karriere
### Amatørbokser
Farías debuterte som amatør 10. desember 2005 mot Carolina López.

Under VM i boksing for kvinner 2006 i New Delhi kom hun helt til finalen, hvor hun tok sølvmedalje i 60-kilos klassen etter å ha blitt slått av irske Katie Taylor.

### Proffbokser
Farías debuterte som proffbokser 25. juli 2009 mot landskvinnen Betiana Patricia Vinas.

I sin åttende kamp, vant hun WBCs interim-belte i lettvekt på knockout i 8. runde mot colombianske Darys Esther Pardo den 8. mai 2010.

Etter 19 strake kamper ubeseiret, møtte hun 20. april 2014 den belgiske bokseren Delfine Persoon, hvor hun tapte WBC-beltet i lettvekt.

Farías gikk opp én vektklasse 15. november 2014 mot landskvinnen Alejandra Oliveras, og vant WBC-beltet i super lettvekt. Hun forsvarte tittelen et halvt år senere mot svenske Klara Svensson.

9. juni 2017 møter hun den norske WBA-, WBC-, WBO-, WPBF- og IBF-mesteren Cecilia Brækhus til kamp om de fem beltene i weltervekt.

## Referanser


## Eksterne lenker
*
Alex Insam

**Alex Insam** (født 19. desember 1997 i Brixen) er en italiensk skihopper som representerer GS Fiamme Oro.

## Karriere
Insam debuterte i verdenscupen i skihopping den 4. januar 2017 i Innsbruck under 2016/17-sesongen.

Under Junior-VM på ski 2017 i Park City tok han sølv i normalbakke mellom tsjekkiske Viktor Polášek og tyske Constantin Schmid.

Under Ski-VM 2017 i Lahtis endte Insam på 45.-plass i normalbakkerennet, mens han fire dager endte på 19.-plass i kvalifiseringen til storbakkerennet.

## Referanser


## Eksterne lenker
*
Constantin Schmid

**Constantin Schmid** (født 27. november 1999) er en tysk skihopper som representerer WSV Oberaudorf.

## Karriere
Schmiddebuterte i verdenscupen i skihopping den 30. desember 2016 på hjemmebane i Oberstdorf i 2016/17-sesongen.

Under Junior-VM på ski 2017 i Park City tok han først individuell bronse i normalbakke bak tsjekkiske Viktor Polášek og italienske Alex Insam, før han avsluttet mesterskapet med to lagsølv. Først i herrenes lagkonkurranse med Martin Hamann, Tim Fuchs og Felix Hoffmann, før han avsluttet mesterskapet med mikslaget bestående av Hamann, Agnes Reisch og Gianina Ernst.

Under Junior-VM på ski 2018 i Kandersteg vant han sølv i konkurransen for mikslag, sammen med Luisa Görlich, Justin Lisso og Gianina Ernst. Han tok også sølvmedalje i den individuelle konkurransen. Han tok også gullmedalje i den Lagkonkurranse.

Under Vinter-OL 2022 i Beijing, tok han bronse i lagkonkurransen. 

## Referanser


## Eksterne lenker
*
Tomáš Vančura

**Tomáš Vančura** (født 1996) er en tsjekkisk tidligere skihopper som representerer TJ Dukla Liberec.

## Karriere
Vančura debuterte i verdenscupen i skihopping den 30. januar 2016 i Sapporo i 2015/16-sesongen.

Han var en del av det tsjekkiske laget i VM i skiflyging 2016, der han sammen med Jan Matura, Lukáš Hlava og Roman Koudelka endte på 6.-plass i lagkonkurransen.

I Ski-VM 2017 i Lahtis endte Vančura på 35.-plass i normalbakkerennet, mens han fire dager endte på 8.-plass i kvalifiseringen til storbakkerennet.

Han la opp i 2019.

## Referanser


## Eksterne lenker
*
Andrea Julin

**Andrea Julin** (født 4. april 1994) er en finsk langrennsløper.

Julin debuterte i verdenscupen i langrenn 9. mars 2013.

## Referanser


## Eksterne lenker
*
Polina Kovaljova

**Polina Nikolajevna Kovaljova** (russisk: Полина Николаевна Ковалёва, født 2. juli 1993) er en russisk langrennsløper.

Kovaleva debuterte i verdenscupen i langrenn 1. februar 2013.

## Referanser


## Eksterne lenker
*
Antti Aalto (skihopper)

**Antti Aalto** (født 2. april 1995 i Kides) er en finsk skihopper som representerer Kiteen Urheilijat.

Han debuterte i verdenscupen i skihopping den 31. januar 2016 i Sapporo i 2015/16-sesongen.

I Ski-VM 2017 på hjemmebane i Lahtis endte Aalto på 38.-plass i normalbakkerennet, mens han fire dager senere vant kvalifiseringen til storbakkerennet.

## Referanser


## Eksterne lenker
*
Viktor Polášek

**Viktor Polášek** (født 1997) er en tsjekkisk tidligere skihopper som representerer SK Nové Město na Moravě.

## Karriere
Polášek debuterte i verdenscupen i skihopping den 24. januar 2015 i Sapporo i 2014/15-sesongen.

Han ble tatt ut i den tsjekkiske troppen til Ski-VM 2015 i Falun, der han sammen med Barbora Blažková, Michaela Doleželová og Jan Matura hoppet Tsjekkia til 11.-plass i mikslagkonkurransen. Tre dager klarte han akkurat ikke å kvalifisere seg til normalbakkerennet etter å ha endt på 42.-plass.

Polášek ble juniorverdensmester i Junior-VM på ski 2017 i Park City, der han tok gull i normalbakke foran italienske Alex Insam og tyske Constantin Schmid.

I Ski-VM 2017 i Lahtis endte Polášek på 31.-plass i normalbakkerennet, mens han fire dager senere endte på 4.-plass i kvalifiseringen til storbakkerennet.

## Referanser


## Eksterne lenker
*
Markus Schiffner

**Markus Schiffner** (født 1992) er en østerriksk skihopper som representerer UVB Hinzenbach.

## Karriere
Schiffner var en del av det østerrikske laget som tok laggull i Junior-VM på ski 2011 i Otepää, med Michael Hayböck, Stefan Kraft og Thomas Lackner.

Han debuterte i verdenscupen i skihopping den 4. januar 2014 på hjemmebane i Innsbruck i 2013/14-sesongen.

I Ski-VM 2017 i Lahtis endte Schiffner på 22.-plass i kvalifiseringen til storbakkerennet.

## Referanser


## Eksterne lenker
*
Kyle Bratrud

**Kyle Bratrud** (født 1993) er en amerikansk langrennsløper.

Bratrud debuterte i verdenscupen i langrenn 15. februar 2015.

## Referanser


## Eksterne lenker
*
Martti Nõmme

**Martti Nõmme** (født 7. august 1993 i Võru) er en estisk skihopper som representerer Andsumae Skiclub.

## Karriere
Nõmme debuterte i verdenscupen i skihopping den 7. desember 2014 på Lillehammer i 2014/15-sesongen.

Han ble tatt ut i den estiske troppen til Ski-VM 2013 i Liberec, der Nõmme endte nest sist på en 49.-plass i storbakkerennet. Nõmme forbedret seg én plass i Ski-VM 2015 i Falun med en 48.-plass i storbakkerennet.

I Ski-VM 2017 i Lahtis klarte ikke Nõmme å kvalifisere seg til normalbakkerennet med sin 45.-plass, men i kvalifiseringen til storbakkerennet endte han på 35.-plass og kvalifiserte seg dermed til storbakkerennet.

## Referanser


## Eksterne lenker
*
Jason Rüesch

**Jason Rüesch** (født 16. mai 1994) er en sveitsisk langrennsløper.

Rüesch debuterte i verdenscupen i langrenn 13. desember 2014.

Under Vinter-OL 2022 i Beijing, ble han nummer 53 på 15 kilometer klassisk intervallstart.

I VM 2025 i Trondheim gikk han tredje etappe på Sveits’ lag som tok sølv  på 4 × 7,5 km stafett.

## Referanser


## Eksterne lenker
*
Deniz Yücel

**Deniz Yücel** (IPA: ; født 10. september 1973 i Flörsheim am Main) er en tysk-tyrkisk journalist og publisist. Han var fra 2007 til 2015 redaktør av ''taz'', og fra 2015 Tyrkia-korrespondent i Welt24. Han satt fengslet i Tyrkia uten lov og dom, fra 14. februar 2017 til 16. februar 2018.

## Fengsling i Tyrkia
Han ble 14. februar 2017 arrestert i Tyrkia, mistenkt for å støtte en terror-bevegelse og for oppvigleri. Den 27. februar 2017 ble han satt i varetekt. Varetektsfengsling kan i Tyrkia vare i opptil fem år.

Deniz Yücel hadde, som også andre journalister, kommentert hackede e-poster til energiminister Berat Albayrak. Albayrak er også president Recep Tayyip Erdoğans svigersønn.

Fengslingen ble kritisert av Tysklands kansler Angela Merkel som en uforholdsmessig hard reaksjon. Tysklands president Joachim Gauck stilte spørsmål ved om Tyrkia ville bli opprettholdt som rettsstat, slik utviklingen skred frem.

Tyrkias president Erdogan påsto 3. mars 2017 at Yücel var tysk spion og representant for PKK, og at han hadde gjemt seg en måned i Tysklands konsulat. Tysklands utenriksdepartement avviste påstandene om spionasje.

Yücel ble sluppet fri 16. februar 2018. Han hadde da siden fengslingen ikke mottatt noen siktelse, men var ansett som mistenkt for brudd på terrorlovgivningen.

## Referanser
Gaelle Adisson

**Gaelle Adisson** er en sanger, låtskriver og plateprodusent innen deep house og downtempo fra New Jersey.

## Karriere
Den Atlantabaseerte artisten er mest kjent for vokalen på hitlåten "King of My Castle" av Wamdue Project. Hun ga ut debutalbumet sitt *[[Transient (album)|Transient]]* gjennom plateselskapet Naked Music i 2004.

## Diskografi

### Album
*2004 *[[Transient (album)|Transient]]*

### Andre verk
*1997 "King of My Castle" - Singel
*1999 "Cascades of Colour" - Singel
*2002 "Mercy Street" - Singel
*2007 "Give It Back" - Maxisingel

## Eksterne lenker
* 
*
Killian Peier

**Killian Peier** (født 1995) er en sveitsisk skihopper som representerer SC Vallée du Joux.

## Karriere
Peier debuterte i verdenscupen i skihopping den 23. november 2014 i Klingenthal under 2014/15-sesongen.

Han ble tatt ut i den sveitsiske troppen til Ski-VM 2013 i Val di Fiemme, der Peier sammen med Simon Ammann, Marco Grigoli og Gregor Deschwanden hoppet Sveits til 10.-plass i lagkonkurransen.

10.-plassen ble gjentatt i lagkonkurransen under Ski-VM 2015 i Falun med Deschwanden, Gabriel Karlen og Ammann på laget. Individuelt ble det en 31.-plass i normalbakkerennet og en 30.-plass i storbakkerennet.

Under Ski-VM 2017 i Lahtis endte Peier på 18.-plass i normalbakkerennet, mens han fire dager senere endte på 13.-plass i kvalifiseringen til storbakkerennet.
Ytterligere fremgang fikk Peier under Ski-VM 2019 i Seefeld, der han vant en bronsemedalje i storbakkerennet.

## Sammenlagtplasseringer i verdenscupen

## Referanser


## Eksterne lenker
*
Anna Stojan

**Anna Stojan** (russisk: Анна Евгеньевна Стоян, født 18. februar 1993) er en kasakhstansk langrennsløper.

Stojan debuterte i verdenscupen i langrenn 29. november 2013.

## Eksterne lenker
*
Petr Knop

**Petr Knop** (født 12. mai 1994) er en tsjekkisk langrennsløper.

Knop debuterte i verdenscupen i langrenn 11. januar 2014.

Under Vinter-OL 2022 i Beijing, ble han nummer 54 på 15 kilometer klassisk intervallstart. 

## Referanser


## Eksterne lenker
*
Tad Elliott

**Tad Elliott** (født 2. juli 1988) er en amerikansk langrennsløper.

Elliott debuterte i verdenscupen i langrenn 5. februar 2010.

## Eksterne lenker
*
Transient (album)

**Transient** er Gaelle Adissons debutalbum, og ble gitt ut den 16. november 2004.

## Spor
#«Falling» – 6:15
#«Parkway» – 4:13
#«Give It Back» – 4:23
#«Fade Away» – 4:00
#«Haiti (Interlude)» – 2:35
#«Love U More» – 4:03
#«Repetition» – 5:28
#«Shape Shifting» – 2:14
#«Transient» – 4:59
#«Rain» – 5:30
#«Separate Rooms» – 5:11
#«Moonsglow» – 5:29

## Personell
*Dave Boonshoft - ansvarlig produsent
*Gaelle - vokalist, støttevokalist, låtskriver, produsent
*Emily Lazar - mastering
*Eric Stamile - lydtekniker, miksing, produsent, programmering
*Brian Turner - trommeloops
*Britt Turner - loops
*Kebe Williams - saksofon
*Ede Wright - gitar

## Referanser
Mothon

* se systematisk inndeling

***Mothon*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.

## Levevis
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

## Utbredelse
Arten er kjent fra Ukraina og Romania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten ***Mothon*** Semenov & Medvedjev, 1927 
******* *[[Mothon sarmaticus]]* Semenov & Medvedjev, 1927

## Kilder
* Liste over artene
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Slottsloven på Akershus

**Slottsloven på Akershus** var en kommisjon som var i virksomhet i Norge i perioden 1704–1722. Slottsloven ble opprettet av Frederik IV ved plakat av 16. februar 1704.

Kommisjonen hadde som mandat å fungere i stattholderens sted og besto av 
fire sivile og ett militært medlem, med visestattholderen som formann. Bestallinger for medlemmene av Slottsloven ble ekspedert gjennom Danske Kancelli. Kommisjonen hadde sete på Akershus slott og festning.
Man kjenner bestallingene for alle de som er nevnt nedenfor, med unntak av Barthold Heinrich von Lützow som møtte på en del møter i 1716 og 1718–1719 uten at det er kjent om han var formelt utnevnt eller ikke.

## Liste over medlemmer
### Stattholder/visestattholder (Formann)
*Frederik Gabel, 1704–1708
*Johan Vibe, 1708–1710
*Waldemar Løvendal, 1710–1712
*Claus Henrik Vieregg, 1712–1713
*Frederik Krag, 1713–1721
*Ditlev Vibe, 1721–1722

### Stiftamtmenn/amtmenn
*Mathias de Tonsberg, 1704
*Christian Stockfleth, 1704
*Henrik Adeler, 1704–1710
*Vilhelm de Tonsberg, 1710–1722
*Hans Nobel, 1713–1716

### Militære medlemmer
*Hans Ernst von Tritzschler, 1704–1710
*Caspar Herman Hausmann, 1711–1716
*Barthold Heinrich von Lützow, 1716–1719

### Andre medlemmer
*Hans Blixencrone, 1704–1722
*Hannibal de Stockfleth, 1711–1721

## Referanser
Dialytellus

* se systematisk inndeling

***Aphodius (Dialytellus)*** spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små (3 - 4,5 millimeter), noe brede, blanke, rødbrune til svarte gjødselbiller. Hodet er stort og skovlformet, forkanten er litt innbuktet. Pronotums punktur er svært grov, overflaten ganske blank. Dekkvingene er hvelvede og rundede, og har brede og skarpe lengdefurer, og har en liten tann på "skuldrene".

## Levevis
Disse billene lever i møkk og spesialiserer seg kanskje på møkk fra hjortedyr, kanskje også på råtnende sopp.

## Utbredelse
Gruppen er utbredt i det nordøstlige Nord-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *[[Aphodius]]* Illiger, 1798 (i vid forstand)
******* underslekten (eller slekten) *Dialytellus* Brown, 1929 
******** *[[Dialytellus dialytoides]]* (Fall, 1907)
******** *[[Dialytellus tragicus]]* (A. Schmidt, 1916)

## Kilder
* Liste over artene
* Generic Guide to New World Scarab Beetles - *Dialytes* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Dialytellus/Dialytellus.html

## Eksterne lenker
* bugguide.net, bilder av artene
*
Ahermodontus

* se systematisk inndeling

***Aphodius (Ahermodontus)*** spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små, halvmatte, gjødselbiller, gjerne svarte. Kroppen er avlang og høyt hvelvet. Hodet er skovlformet, pronotum er ganske tett og kraftig punktert, det samme gjelder scutellum. Dekkvingene har fine lengdestriper, mellom disse fint punktert.

## Levevis
Disse billene lever i møkk og er hyppigst på steder der husdyr beiter.

## Utbredelse
Gruppen er utbredt i Sør-Europa (bare kjent fra Spania og Albania).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *[[Aphodius]]* Illiger, 1798 (i vid forstand)
******* underslekten (eller slekten) *Ahermodontus* Baguena, 1930 
******** *[[Aphodius (Ahermodontus) ambrosi]]* Pardo Alcaide, 1936
******** *[[Aphodius (Ahermodontus) bischoffi]]* Vsetecka, 1939
******** *[[Aphodius (Ahermodontus) marini]]* Baguena, 1930

## Kilder
* Liste over artene
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
OLT Express Germany

**OLT Express Germany** (tidligere **Ostfriesische Lufttransport**) er et tysk flyselskap med hovedsete i Bremen.

De flyr innenriks- og charterruter fra små lufthavner i Nordtyskland. De fleste av har utgangspunkt fra Flughafen Heringsdorf på øya Usedom. Fra Flughafen Bremen driver de også utenriksflyvninger. Her har selskapet sin hub.

Selskapet ble stiftet i 1958 og fløy i mange år utelukkende taxiflyvning til øyer i Nordsjøen og Østersjøen. Senere begynte de charterflygninger og i 1991 startet de sin første rute fra Bremen.

Fra 2008 begynte de å fly ambulanseflygninger fra Emden, med et helikopter, Eurocopter AS365.

## Flåte

## Referanser
Gilletianus

* se systematisk inndeling

***Gilletianus*** er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små (ca. 3 millimeter), brunlige gjødselbiller. Hodet er bredt og skovlformet, rundet, ikke innbuktet i midten. Pronotum er avrundet firkantet med grov punktur, dekkvingene jevnbrede.

## Utbredelse
Slekten er utbredt i Sørøst-Asia.

## Systematisk inndeling
Slekten blir ofte plassert som en underslekt av *[[Aphodius]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *Gilletianus* Balthasar, 1933 
******* *[[Gilletianus costatulus]]* (A. Schmidt, 1908)
******* *[[Gilletianus fukiensis]]* Balthasar, 1952
******* *[[Gilletianus matotomensis]]* Ochi, Kon & Kawahara, 2010
******* *[[Gilletianus miksici]]* Balthasar, 1960
******* *[[Gilletianus mindorensis]]* Ochi, Kon & Kawahara, 2010
******* *[[Gilletianus proclivis]]* Balthasar, 1933
******* *[[Gilletianus rajawatorum]]* (Král & Šipek, 2013)
******* *[[Gilletianus reichei]]* (Harold, 1859)
******* *[[Gilletianus segmentaroides]]* (A. Schmidt, 1909)
******* *[[Gilletianus seqalu]]* Ho & Král, 2025
******* *[[Gilletianus superreichei]]* Ochi, Kon & Kawahara, 2010
******* *[[Gilletianus takeshii]]* Ochi, Kon & Kawahara, 2010
******* *[[Gilletianus therondi]]* Balthasar, 1963

## Kilder
* D. Král og P. Šipek (2013) Aphodiinae (Coleoptera: Scarabaeidae) of the Goa, Maharashtra and Rajasthan (India) with description of
*Aphodius (Gilletianus) rajawatorum* sp. nov. *Acta Entomologica Musei Nationalis Pragae* 53(2) : 633-648 https://web.archive.org/web/20160417035418/http://www.aemnp.eu/PDF/53_2/53_2_633.pdf
* Liste over artene

## Eksterne lenker
* 
*
Aeroplane

**Vito de Luca**, bedre kjent som **Aeroplane**, er en belgisk nu-disco-produsent og DJ.

Aeroplane begynte som en duo bestående av Vito de Luca og **Stephen Fasano**, best kjent som The Magician, men ble et soloprosjekt i 2010.

## Biografi
Aeroplane ble først kjent som et resultat av Pete Tong, en kjent radio-DJ og musikkprodusent ved BBC Radio 1, som inviterte de Luca til å lage "Essential Mix" nummer 500 den 24. april 2010 på radioprogrammet *[[Essential Mix]]*. Episoden var en 4 timer lang spesial med sett fra Sasha og Richie Hawtin.

Aeroplane ga ut debutalbumet *[[We Can't Fly]]* i september 2010 etter å ha jobbet med det i 12 måneder. Albumet består av nu-disco og balearic beat-sanger skrevet og fremført av Vito de Luca, med gjesteopptredener fra Au Revoir Simone, Merry Clayton, Sky Ferreire, Nicolas Kerr og Jonathan Jeremiah. Albumet fikk blandet kritikk, med en 8/10 fra *[[SPIN]]*, som beskrev albumet som «sofistikert og sexy dansemusikk», mens *[[Pitchfork]]* påpekte at albumet var et stort skritt bort fra den mer energiske dansemusikken Aeroplane hadde blitt kjent for.

## Diskografi

### Album

### EPer

### Singler

### Samarbeidsprosjekter

### Remixer

### Musikkvideoer

## Referanser


## Eksterne lenker
* 
*
Xeropsamobeus

* se systematisk inndeling

***Aphodius (Xeropsamobeus)*** er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små til middelsstore (2,8 - 6 millimeter), avlange, brungule gjødselbiller, hode og pronotum mørkere. Hodet er stort og bredt, skovlformet, med en tverrlist mellom pannen og snuten, gjerne noe innbuktet i midten foran og ofte med et par tenner. Pronotum er avrundet, spredt og kraftig punktert. Dekkvingene har fine punktstriper, mellom disse ganske kraftig punkterte.

## Levevis
Artene lever i sandete områder, og graver trolig i sanden.

## Utbredelse
Artene lever i det vestlige Nord-Amerika sør til Mexico.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gjødselbiller, Aphodiinae Leach, 1815
****** slekten *[[Aphodius]]* Illiger, 1798 (i vid forstand)
******* underslekten (eller slekten) *Xeropsamobeus* Saylor, 1937 
******** *[[Aphodius (Xeropsamobeus) acerbus]]* Horn, 1887
******** *[[Aphodius (Xeropsamobeus) ambiguus]]* (Fall, 1907)
******** *[[Aphodius (Xeropsamobeus) arenicolus]]* (Gordon & Skelley, 2007)
******** *[[Aphodius (Xeropsamobeus) asellus]]* A. Schmidt, 1907
******** *[[Aphodius (Xeropsamobeus) brighti]]* (Gordon & Skelley, 2007)
******** *[[Aphodius (Xeropsamobeus) desertus]]* (Van Dyke, 1918)
******** *[[Aphodius (Xeropsamobeus) doyeni]]* (Gordon & Skelley, 2007)
******** *[[Aphodius (Xeropsamobeus) mohavei]]* (Gordon & Skelley, 2007)
******** *[[Aphodius (Xeropsamobeus) padrei]]* (Gordon & Skelley, 2007)
******** *[[Aphodius (Xeropsamobeus) scabriceps]]* LeConte, 1878

## Kilder
* Generic Guide to New World Scarab Beetles - *Xenoheptaulacus* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Xeropsamobeus/Xeropsamobeus.html
* Liste over artene
* Liste over artene

## Eksterne lenker
* 
*
Inesa Zekić

**Inesa Zekić** (født 20. april 2000) er en serbisk langrennsløper.

Hun deltok for landet sitt under Ski-VM 2017 i Lahtis, der hun ble nummer 87 på sprinten.  

## Referanser


## Eksterne lenker
*
We Can’t Fly

***We Can't Fly*** er Aeroplanes debutalbum, og ble gitt ut den 27. september 2010.

## Spor
#«Mountains of Moscow» – 2:57
#«We Can't Fly» – 4:13
#«Superstar» – 2:34
#«London Bridge» – 3:37
#«I Don't Feel» – 4:58
#«Without Lies» – 2:10
#«The Point Of No Return» – 4:49
#«Good Riddance» – 4:02
#«Caramellas (Album Version)» – 5:13
#«Fish In The Sky» – 3:56
#«My Enemy» – 6:07
#«We Fall Over» – 4:06

## Personell
*Vito de Luca - miksing, produsent, låtskriver
*Nilesh Patel - mastering
*Oli Wright - miksing
*Bertrand Burgalat - dirigent, låtskriver (strenginstrumenter), produsent

## Referanser
Xenoheptaulacus

* se systematisk inndeling

***Aphodius (Xenoheptaulacus)*** er en underslekt av biller som hører til familien skarabider (Scarabaeidae) i gruppen skarabider (Scarabaeoidea). Gruppen omfatter bare én kjent art.

## Utseende
En liten (3,5 - 4 millimeter), avlang, litt flat, brun gjødselbille. Hodet er stort og bredt, skovlformet, en tanke innbuktet i midten foran. Pronotum er avrundet firkantet, tett og kraftig punktert, litt matt og nokså tett hårete. Dekkvingene har fine punkstriper, annethvert mellomrom mellom disse er opphøyd som en bred lengderibbe.

## Levevis
Biologien til denne arten er ukjent.

## Utbredelse
Arten lever i Panama, Colombia og Venezuela.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gjødselbiller, Aphodiinae Leach, 1815
****** slekten *[[Aphodius]]* Illiger, 1798 (i vid forstand)
******* underslekten (eller slekten) *Xenoheptaulacus* Hinton, 1934 
******** *[[Aphodius (Xenoheptaulacus) tricostatus]]* (Harold, 1869)

## Kilder
* Generic Guide to New World Scarab Beetles - *Xenoheptaulacus* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Xenoheptaulacus/Xenoheptaulacus.html
* Liste over artene
* Fauna Europaea Web Service Version 2.4 (2011) Utbredelsesdatabase for europeiske dyr 
* Liste over artene

## Eksterne lenker
* 
*
Samaneh Beirami Baher

**Samaneh Beirami Baher** (født 12. juni 1991) er en iransk langrennsløper. 

Hun drev også tidligere med alpint, og kom på 10.-plass i super-G, 12.-plass i slalåm og 13.-plass i storslalåm i det iranske mesterskapet i 2008. 

## Idrettskarriere
### Årene 2011 - 2015
Baher deltok i flere FIS-renn i Iran i årene 2011 til 2014, men deltok ikke i noen større mesterskap.

### Sesongen 2014/15
Hun deltok i Ski-VM 2015, og kom der på 84.-plass på sprinten. 
 
### Sesongen 2016/17
Hun deltok igjen i Ski-VM 2017 i Lahtis, der hun ble nummer 98 på sprinten. Hun greide ikke å kvalifisere seg til å delta på 10 km klassisk stil.

### Sesongen 2017/18
I januar 2018 deltok hun i det armenske mesterskapet i langrenn, og gikk der inn til andreplass bak Katya Galstyan. I tillegg kom hun på tredjeplass på 5 km fristil og 5 km klassisk. 

Hun representerte Iran i Vinter-OL 2018, og kom der på 68.-plass på sprinten.

### Sesongen 2018/19
Bahar deltok i Ski-VM 2019 i Østerrike, og ble der nummer 85 på 10 km klassisk og nummer 100 på sprinten.

### Sesongen 2020/21
Bahar deltok igjen i Ski-VM 2021 i Tyskland, og ble der nummer 102 på 10 km fristil og nummer 98 på sprinten.

### Sesongen 2022/23
Den 17. desember 2023 debuterte hun i verdenscupen i langrenn, med en 38.-plass på sprinten i Davos. Dagen etter kom hun på 46.-plass på 20 km fri teknikk samme sted. 

Hun deltar i Ski-VM 2023 i Slovenia, og ble der nummer 8 i kvalifiseringen på 5 km fri teknikk, og gikk videre til 10 km og 30 km senere i mesterskapet.

## Referanser


## Eksterne lenker
* 
*  Profil hos Vinter-OL 2018
Mirlene Picin

**Mirlene Picin** (født 25. mai 1980) er en brasiliansk langrennsløper.

Hun har deltatt i alle ski-vm fra 2009 til 2023. Under Ski-VM 2017 i Lahtis ble hun nummer 94 på sprinten. Under Ski-VM 2023 ble hun nr 83 på sprint-distansen.

## Referanser


## Eksterne lenker
*